Publication: Magyar Közlöny
Issue: MK-2001-28 (Year: 2001, Number: 28)
Era: 1990-2004
Section: [2. számú melléklet a 28/2000. (IX. 21.) OM rendelethez]
Paragraph Index: 259

12. évfolyam Évi óraszám: 192 óra Belépő tevékenységformák Számítástechnika gyakorlat II.: Objektumok viselkedésének tanulmányozása egyszerű mintaprogramokon keresztül. A vizuális programozási nyelv alkalmazása, kódolási és tesztelési feladatok elvégzése. Formok tervezése, a form tulajdonságainak beállítása, megjelenítés és elrejtés programozása. Eseményvezérlés, kontrollok kiválasztása, tulajdonságaik beállítása. Menüvezérlés tervezése. Hálózatadminisztrációs gyakorlatok, csoportképzés, jogosultságok kiosztása. Adatbázis feltöltése és rendezése. Relációképzés. Szűrés, listázás és keresés az adattáblában, a keresőfeltételek megfogalmazása, kimeneti állományok létrehozása, nyomtatása, elemzése. Korszerű lekérdezések az SQL-mondat segítségével. Szűrőfeltételek, csoportképzők beállítása segédprogram, illetve kódolt utasításmondat beírásával. 2001/28/II. szám Hardvertechnikai gyakorlat II.: A logikai alapkapuk működésének, a szinkronhálózatok tervezési alapjainak és a kész hálózatok időbeli viselkedésének elemzése. Különféle áramkörök felépítésének, működésének vizsgálata, mérése, analízise. Digitális áramkörök alkatelemszintű felépítésének és az aritmetikai áramköröknek a vizsgálata. Alkatrészek kiválasztása katalógusból leírások alapján. Nagy integráltságú eszközök általános tulajdonságainak felhasználása. Digitális—analóg és analóg—digitális átalakítók, valamint a kiegészítő áramkörök vizsgálata. Az assembly programozás alkalmazása, regiszterek kezelése. ROM-BIOS programok használata. Számítástechnika gyakorlat II. Témakörök Tartalmak Az objektumok felépítése és tulajdonságai A vizuális fejlesztőeszköz megismerése, használata. Egyszerű munkaform készítése. Adatmezők és metódusok definiálása. Privat, public, static, globál stb. adattípusok definiálása kódmodulban. A vizuális programozási nyelv alapjai és alkalmazása Projekttervezési feladatok. A projekt formjainak és objektumainak tervezése, elhelyezése és rendezése. Adatátadás formok között. Eseményvezérlés Eseményvezérlő eszközök (billentyű, egér, egyéb kommunikációs csatornák vezérlőhatása) és programozásuk. Kontrollok elhelyezése a formon. Formok és kontrollok aktivizálása az esemény hatására. Egyszerű menü tervezése. Menüvezérlés. Hálózati szolgáltatók és protokolljaik Hálózatkezelési és rendszer-adminisztrátori feladatok. Hálózatmenedzselés. Erőforrások megosztása. Adatbázis feltöltése és rendezése Adatbázisok létrehozása segédprogrammal. Adatbázisrekordok feltöltése azonos adatokkal, sorozatokkal, dátumértékekkel. Szűrés, listázás és keresés az adattáblában Csoportosított keresés, szűrés. Lekérdezési feladatok programozása. SQL-utasítások gyakorlata. Utasításmondat generálása korszerű adatbázis-kezelő programban. Hardvertechnikai gyakorlat II. Témakörök Tartalmak Logikai alapáramkörök Szekvenciális hálózatok felépítése, működése. Egyszerűbb szinkronszekvenciális hálózatok tervezésének gyakorlása, a valóságos (forgalomban kapható) flip-flopokra alapozva. Szekvenciális hálózatok működésének vizsgálata idődiagram felrajzolásával. Integrált áramkörök felépítése Áramköri családok, logikai és feszültségszintek, időadatok. A valóságos (katalógus) áramkörök jellemzőinek megismerése, tanulmányozása. Alkatrészek kiválasztása. 2001/28/II. szám Témakörök Tartalmak Kombinációs és szekvenciális áramkörök Készen kapható kombinációs és szekvenciális hálózatok tulajdonságai, vizsgálatuk. Multiplexerek, demultiplexerek. Regiszterek fajtái. Szinkronszámlálók, összekapcsolásuk. Aszinkronszámlálók, felhasználási módjaik. Átalakítók vizsgálata. Mintavételi elv, mintavevő és tartó áramkörök. Az assembly programozás alapjai Bit, byte, word, dword fogalmának megjelenése az assembly nyelvben. CPU, RAM szerepe. Kitüntetett szerepű memóriarészek, a karakteres képernyő felépítése. Regiszterek, utasítások, logikai és forgatási műveletek A regiszterek szerepe, felépítése, típusai. A regiszterek programozása, betöltés, mozgatás, lekérdezés. Általános utasításalak leírása. Az utasítások főbb fajtái. A flag regiszter legfontosabb bitjeinek szerepe. Adat mozgatása. A legfontosabb utasítások ismertetése. A szokásos logikai műveletek. Fontosabb forgatási műveletek. Eljárások, ciklusok, veremműveletek Az eljárások hívása és visszatérés. Hurokképzés, ciklusművelet. Adatmozgatás a verem segítségével. A Stack szerepe. ROM-BIOS programok használata Képernyőkezelés, megszakítások kezelése. A továbbhaladás feltételei Számítástechnika gyakorlat II.: A tanulók ismerjék az alkalmazott fejlesztőeszköz telepítésének módját, indítását, forráskódszerkesztőjét. Legyen gyakorlatuk szintaktikailag és szemantikailag helyes forráskód készítésében. Tudják használni a programozói kézikönyvet. A tanulók tudjanak létrehozni vizuális programnyelvű alkalmazást. Legyenek képesek képernyőformát létrehozni, és azon eszközöket elhelyezni. A tanulók értsék és gyakorlottan programozzák az eseményfigyelést és -kezelést. Tudjanak az objektumhoz rendelt metóduskészletből választani, ismerjék a különböző metódusok és események hatását. Tudatosan tervezzék meg a várható felhasználói aktivitást, és az erre adott programválaszt. A tanulók ismerjék és tudják kiválasztani a különböző kontrolltípusokat. Gyakorlottan vegyék figyelembe az esztétikai és ergonómiai szempontokat. A tanulók szerezzenek jártasságot a rendelkezésükre álló hálózat kezelésében. Értsék és ismerjék ennek topológiáját, kezelő utasításait és algoritmusát. Tudjanak kezelni és beállítani TCP/IP FTP-szolgáltatást és Telnet-szolgáltatást. Értsék és gyakorlottan alkalmazzák a levelezési listákat és terminálokat. Gyakorlottan kezeljenek könyvtárkatalógusokat. Legyen ismeretük a hálózatmenedzselés feladatkörében. Lássanak el rendszer-adminisztrátori feladatokat. Gyakorlottan szervezzenek hozzáférési jogokat, felhasználói csoportokat. A tanulóknak legyen gyakorlatuk az adatbázis feltöltésében, akár külső forrásból, akár segédprogram segítségével billentyűzetről. Tudjanak rekordokat létrehozni, feltölteni és rendezni. Ismerjék és értsék a fizikai és logikai állományrendezés közötti különbséget. 2001/28/II. szám A tanulóknak legyen gyakorlatuk a különböző szempontok szerinti keresés és irányított lekérdezés megvalósításában. Ismerjék és alkalmazzák az adatrekord-pozicionáló eljárásokat. Gyakorlottan alkalmazzák a szűrővel kombinált táblázatos böngészőket. Tudják alkalmazni a segédprogramok lekérdező utasításait. Tudjanak adattáblát létrehozni, átszerkeszteni SQL utasításmondat segítségével. Tudjanak lekérdezéseket megvalósítani SQL-mondattal, gyakorlottan alkalmazzák a záradékokat és operátorokat. Hardvertechnikai gyakorlat II.: A tanulók a logikai függvényeket tudják egyszerűsíteni, átalakítani. Egyszerűbb logikai függvényeket tudjanak logikai alapkapuk felhasználásával megvalósítani. Legyenek képesek a különböző számrendszerekben műveleteket végezni, és egymás között átszámításokat végrehajtani. Legyenek képesek egy egyszerű szekvenciális hálózatot megvalósítani standard áramkörök segítségével, tudjanak áramkört választani a katalógusok felhasználásával. Alkossanak standard áramkörök felhasználásával egyszerű aritmetikai műveletek elvégzésére alkalmas áramkört. Tudják használni a memória áramköröket és a programozó-törlő (égető) berendezéseket. Tudjanak használni egy egyszerű kódrészlet memóriába történő beírására, olvasására és törlésére szolgáló eljárást. Tudják alkalmazni az assembly utasításokat, logikai és forgatási műveletek szintaktikáját. Ismerjék a különböző forgatási műveletek közötti különbséget, tudják kiválasztani az adott feladathoz megfelelőt. Értsék a ciklusok szervezésének elvét, ismerjék a használandó regisztert. Legyen gyakorlatuk például egy időzítő ciklus megírásában. Legyenek képesek BIOS-program hívására és a visszatérés kezelésére. 2001/28/II. szám SZAKMACSOPORTOS ALAPOZÓ OKTATÁS A VEGYIPAR SZAKMACSOPORTRA

Source: https://magyarkozlony.hu/hivatalos-lapok/34145cd25f9aa7ec2c8d6c5ee639013ee7e5234a/dokumentumok/c584b63fa3f2af6403fc7b320a4aba8f77c332a0/letoltes